Middelsstore (6-10 millimeter), hvelvede, glatte og blanke, svarte biller. Hodet er stort og bredt, med kraftige, litt sideveis utvidete kjever (mandibler). Denne slekten har ikke horn i pannen eller på pronotum, men gjerne noen spisse knøler i pannen. Pronotum er rundet og hvelvet, blankt, med svært uregelmessig, grov punktur. Dekkvingene er hvelvede og rundede, med dype lengdefurer (nedsenkede punktrader). Beina er kraftige gravebein, dekkvingene har markerte punktstriper.